**למשרד הפנים**

**דרוש/ה מועמד/ת לאיוש משרת סטודנט/ית עבור הוועדה הגאוגרפית ירושלים, יו"ש ושפלה**

**מקום העבודה: ירושלים**

למחוז ירושלים במשרד הפנים דרוש\ה סטודנט\ית לעבודה במסגרת ועדת החקירה הגאוגרפית של אזור ירושלים, יו"ש ושפלה הפועלת לשינוי גבולות, חלוקת הכנסות, איחוד רשויות מקומיות ושינוי מעמד מוניציפאלי בכל המרחב הגאוגרפי. הוועדה הגאוגרפית תמליץ לשר הפנים על שינויים מוניציפאליים שמטרתם צמצום פערים בין רשויות מקומיות במרחב זה.

**תיאור המשרה:**

סיוע בריכוז העבודה המקצועית והמנהלית בנושא עבודת הוועדה הגאוגרפית שתעסוק בנושאים באזור ירושלים, יהודה ושומרון ואזור שפלה.

סיוע ליו"ר הוועדה ולמרכז הוועדה בביצוע עבודה מנהלית ומקצועית, לרבות סיוע בגיבוש תוכנית עבודה המבוססת על המדיניות המשרדית, ריכוז וסיכום סטאטוס תכנית העבודה השנתית, ריכוז ותחזוקת בסיס הנתונים במערכת ועדכונו, ביצוע תהליכי בקרה ומנגנוני הערכת ביצוע.

סיוע בעבודתה השוטפת של עבודת ועדת החקירה: זימון מוזמנים, הכנת חומרי הדיונים, כתיבת פרוטוקולים, סיוע בהפצת סיכומי דיונים ומעקב אחר ביצוע המלצות הוועדה.

תפעול אתר אינטרנט של ועדת החקירה הגאוגרפית.

סיוע במענה לפניות ציבור המועברות לידי יו"ר וחברי ועדת החקירה.

סיוע בעריכת דו"חות מסכמים בתחום פעילות הוועדה, ריכוז חומר מקצועי לקראת דיונים במטה הראשי של משרד הפנים והכנת מצגות מסכמות.

ביצוע פעולות נוספות בהתאם להנחיית הממונה.

**דרישות סף:**

**השכלה:**

סטודנט/ית הלומד/ת לתואר ראשון או לתואר שני, במוסד להשכלה גבוהה המוכר ע"י המועצה להשכלה גבוהה (לא כולל סטודנט/ית הלומד/ת לתואר ראשון/שני נוסף).

עדיפות לסטודנט/ית בתחום גאוגרפיה, משפטים, כלכלה, מינהל עסקים, מדע המדינה, מדיניות ציבורית ותכנון ערים ואזורים.

זמינות לשלושה ימי עבודה לפחות.

**כישורים רצויים:**

יכולת ניתוח גבוהה

ניסיון בעיבוד נתונים

יכולת הצגה וניסוח

יחסי אנוש מעולים

מוכוונות ומוטיבציה גבוהה לעבודה במגזר הציבורי

ידע וניסיון בסביבת עבודה ממוחשבת

כושר הבעה גבוה בכתב ובע"פ בשפה העברית והאנגלית

**חלקיות:**

עד 100 שעות חודשיות

**קורות חיים מתאימים בצירוף אישור לימודים עדכני וצילום תעודת סטודנט**

**יש לשלוח לכתובת דוא"ל-** yarivna@moin.gov.il

**חובה לציין בשורת הנושא "משרת סטודנט/ית לוועדה הגאוגרפית"**

**קורות חיים ללא מסמכים מצורפים לא יתקבלו**

**מועד סיום הגשת המסמכים עד לתאריך 25.6.18**

**רק פניות מתאימות תענינה**